સોમવારે બપોરે હાર્દિક પટેલની એક કથિત વીડિયો ક્લિપ વાયરલ થઇ હતી, જેમાં તે યુવતી સાથે આપત્તિજનક પરિસ્થિતિમાં જોવા મળે છે. આ કથિત વીડિયો અંગે જવાબ આપતા હાર્દિકે કહ્યું હતું કે, આ સીડી નકલી, મોર્ફ કરેલી સીડી છે. ચૂંટણી નજીક આવતા આ ગંદુ રાજકારણ શરૂ થયું છે. મેં કશુ ખોટું કર્યું નથી અને જનતા પણ આ વાત સમજે છે. વીડિયો વાયરલ થતાવેંત હું પોતે અદાલત ગયો હતો અને ત્યાં પણ ભીડ જમા હતી, જે દર્શાવે છે કે લોકોને મારામાં વિશ્વાસ છે. આ હલકા પ્રકારના રાજકારણનો છેલ્લો છેડો આવી ગયો છે, આવનારા સમયમાં મારી હજુ ખરાબ સીડી બહાર આવે એવું પણ બને.